CELEX: 42022D1046
Language: ro
Date: 2022-06-29 00:00:00
Title: Decizia (UE) 2022/1046 a reprezentanților guvernelor statelor membre din 29 iunie 2022 privind numirea unor judecători în cadrul Tribunalului

30.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 173/77
               
            
         DECIZIA (UE) 2022/1046 A REPREZENTANȚILOR GUVERNELOR STATELOR MEMBRE
         din 29 iunie 2022
         privind numirea unor judecători în cadrul Tribunalului
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 254 și 255,
         întrucât:
         
                     (1)
                  
                  
                     Mandatele a 26 de judecători din cadrul Tribunalului urmează să expire la 31 august 2022. Este necesară efectuarea unor numiri pentru ocuparea acestor posturi pentru perioada 1 septembrie 2022-31 august 2028.
                  
               
                     (2)
                  
                  
                     Au fost propuse candidaturile dlui Ion GÂLEA, dlui Marc JAEGER, dlui Dean SPIELMANN și dnei Mirela STANCU în vederea reînnoirii mandatului acestora de judecători în cadrul Tribunalului.
                  
               
                     (3)
                  
                  
                     A fost propusă candidatura dlui Steven VERSCHUUR pentru un prim mandat de judecător în cadrul Tribunalului.
                  
               
                     (4)
                  
                  
                     În plus, articolul 48 din Protocolul nr. 3 privind statutul Curții de Justiție a Uniunii Europene, astfel cum a fost modificat prin Regulamentul (UE, Euratom) 2015/2422 al Parlamentului European și al Consiliului (1), prevede că numărul judecătorilor din cadrul Tribunalului crește în trei etape, astfel încât, începând cu 1 septembrie 2019, Tribunalul să fie alcătuit din doi judecători pentru fiecare stat membru. În temeiul articolului 2 litera (a) din regulamentul menționat, prima etapă a creșterii numărului de judecători din cadrul Tribunalului constă în numirea a 12 judecători suplimentari, dintre care șase judecători cu un mandat care s-a încheiat la 31 august 2016. Acești șase judecători sunt aleși astfel încât guvernele a șase state membre să propună doi judecători pentru reînnoirea parțială a Tribunalului în 2016, al căror mandat începe la 1 septembrie 2016 și se încheie la 31 august 2022. Postul de judecător suplimentar care urmează să fie numit la propunerea guvernului Republicii Slovace este unul dintre posturile celor șase judecători suplimentari vizați de reînnoirea parțială a Tribunalului în 2016. A fost propusă candidatura dnei Beatrix RICZIOVÁ pentru postul de judecător suplimentar în cadrul Tribunalului.
                  
               
                     (5)
                  
                  
                     În temeiul articolului 7 din Protocolul nr. 3 și ca urmare a decesului dlui Barna BERKE, este necesară efectuarea numirii unui judecător în cadrul Tribunalului pentru durata rămasă a mandatului dlui Barna BERKE, și anume până la 31 august 2022.
                  
               
                     (6)
                  
                  
                     A fost propusă candidatura dlui Tihamér TÓTH pentru postul devenit vacant.
                  
               
                     (7)
                  
                  
                     Comitetul constituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestor candidați de a exercita funcția de judecător în cadrul Tribunalului,
                  
               ADOPTĂ PREZENTA DECIZIE:
         
            Articolul 1
            Sunt numiți judecători în cadrul Tribunalului pentru perioada 1 septembrie 2022-31 august 2028:
            
                        —
                     
                     
                        dl Ion GÂLEA,
                     
                  
                        —
                     
                     
                        dl Marc JAEGER,
                     
                  
                        —
                     
                     
                        dl Dean SPIELMANN,
                     
                  
                        —
                     
                     
                        dna Mirela STANCU,
                     
                  
                        —
                     
                     
                        dl Steven VERSCHUUR.
                     
                  
         
            Articolul 2
            Sunt numiți judecători în cadrul Tribunalului pentru perioada cuprinsă între data intrării în vigoare a prezentei decizii și 31 august 2022:
            
                        —
                     
                     
                        dna Beatrix RICZIOVÁ,
                     
                  
                        —
                     
                     
                        dl Tihamér TÓTH.
                     
                  
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 29 iunie 2022.
            
               
                  Președintele
               
               P. LÉGLISE-COSTA
            
         
         
            (1)  Regulamentul (UE, Euratom) 2015/2422 al Parlamentului European și al Consiliului din 16 decembrie 2015 de modificare a Protocolului nr. 3 privind statutul Curții de Justiție a Uniunii Europene (JO L 341, 24.12.2015, p. 14).